|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 25.jūlijā** |  **Nr. GND/2024/** |
|  |  **(protokols Nr.; .p.)** |

**Par zemes vienību noteikšanu par starpgabaliem**

Atbilstoši Gulbenes novada 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (prot. Nr.25, 29.§) (turpmāk – Teritorijas plānojums) nekustamo īpašumu:

* Jasmīnu iela 8A, Gulbenē, Gulbenes novadā, kadastra numurs 5001 004 0217, sastāvā ietilpstošajai zemes vienībai ar kadastra apzīmējumu 50010040217 ar platību 752 kv.m., teritorijas plānojumā noteiktais teritorijas izmantošanas veids ir savrupmāju apbūves teritorija – funkcionālā zona, ko nosaka, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un kuras galvenais izmantošanas veids ir savrupmāju un vasarnīcu apbūve;
* Jasmīnu iela 10A, Gulbenē, Gulbenes novadā, kadastra numurs 5001 004 0216, sastāvā ietilpstošajai zemes vienībai ar kadastra apzīmējumu 50010040216 ar platību 489 kv.m., teritorijas plānojumā noteiktais teritorijas izmantošanas veids ir savrupmāju apbūves teritorija – funkcionālā zona, ko nosaka, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un kuras galvenais izmantošanas veids ir savrupmāju un vasarnīcu apbūve.

Saskaņā ar teritorijas plānojumu noteikts, ka vasarnīcu un savrupmāju apbūves teritorijā minimālā jaunizveidojamā zemes gabala platībai jābūt vismaz 1200 kv.m.

Zemes vienībām ar kadastra apzīmējumiem 50010040217 ar platību 752 kv.m. un 50010040216 ar platību 489 kv.m., platība ir mazāka par teritorijas plānojumā paredzēto minimālo zemesgabala platību savrupmāju apbūves teritorijā, kā arī, iepriekš minētajām zemes vienībām nav iespējams nodrošināt tiešo piekļuvi no ielas. Saskaņā ar Publiskas personas mantas atsavināšanas likuma 1.panta 11.punkta “a” apakšpunktu noteikts, ka zemes starpgabals ir publiskai personai piederošs zemesgabals, kura platība pilsētā ir mazāka par pašvaldības apstiprinātajos apbūves noteikumos paredzēto minimālo apbūves gabala platību vai kura konfigurācija nepieļauj attiecīgā zemesgabala izmantošanu apbūvei, vai kuram nav iespējams nodrošināt pieslēgumu koplietošanas ielai.

Likuma “Par valsts un pašvaldību zemes īpašuma tiesībām un
to nostiprināšanu zemesgrāmatās” 3.panta otrās daļas 4.punkts nosaka, ka zemes reformas laikā pašvaldībām piekrīt un uz attiecīgās pašvaldības vārda zemesgrāmatās ierakstāma zeme, kura 1940.gada 21.jūlijā piederēja fiziskajām un juridiskajām personām, ja šīs personas par zemi saņēmušas kompensāciju, nav pieprasījušas atjaunot īpašuma tiesības uz zemi vai arī zemes īpašuma tiesību atjaunošana likumos nav paredzēta, tikai gadījumos, ja tā ir zemes starpgabals atbilstoši Publiskas personas mantas atsavināšanas likumā noteiktajam un par to pašvaldības dome (padome) ir pieņēmusi lēmumu, ka tā ir starpgabals, izņemot šā likuma [8.pantā](http://likumi.lv/ta/id/34595#p8) minēto uz valsts vārda zemesgrāmatā ierakstāmo zemi.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Pamatojoties uz likuma “Par valsts un pašvaldību zemes īpašuma tiesībām un
to nostiprināšanu zemesgrāmatās” 3.panta otrās daļas 4.punktu, Pašvaldību likuma 10.panta pirmās daļas 21.punktu, Publiskas personas mantas atsavināšanas likuma 1.panta 11.punkta “a” apakšpunktu, Gulbenes novada domes 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa”, un ņemot vērā Attīstības un tautsaimniecības komitejas ieteikumu, atklāti balsojot: PAR – ; PRET –; ATTURAS –, Gulbenes novada pašvaldības dome NOLEMJ:

1. NOTEIKT zemes starpgabala statusu nekustamā īpašuma:
	1. Jasmīnu iela 8A, Gulbenē, Gulbenes novadā, kadastra numurs 5001 004 0217, sastāvā ietilpstošajai zemes vienībai ar kadastra apzīmējumu 50010040217 ar platību 752 kv.m.;
	2. Jasmīnu iela 10A, Gulbenē, Gulbenes novadā, kadastra numurs 5001 004 0216, sastāvā ietilpstošajai zemes vienībai ar kadastra apzīmējumu 50010040216 ar platību 489 kv.m.
2. Par lēmuma izpildi atbildīga Gulbenes novada Centrālās pārvaldes Īpašumu pārraudzības nodaļa.
3. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētāja vietniece G.Švika